Sergei Štšerbakov

Sergei Štšerbakov (7. september 1871 Irboska – 6. aprill 1937) oli Eesti põllumees ja poliitik, II Riigikogu liige.

Haridust sai ta semstvokoolis ja mitmesugustel kursustel.

Ta oli Petseri vallavalitsuse abiesimees, 1920. aastatel Petseri maavalitsuse abiesimees ja maavalitsuse põllumajanduse osakonna juhataja.

Ta oli II Riigikogu liige Tööerakonna rühmas. 

Veel oli ta Petseri Laenu-Hoiu Ühispanga esimees ja Petseri Põllumeeste Seltsi auesimees.

Sergei Štšerbakov suri 1937. aasta 6. aprilli hommikul oma aias südamerabanduse tagajärjel.

Viited

Kirjandus 
Eesti II Riigikogu. Tallinn 1924
Leinakuulutus. Postimees nr 93, 7. aprill 1937. Lk 9
Leinakuulutused. Postimees nr 93, 7. aprill 1937. Lk 10

II Riigikogu liikmed
Eesti omavalitsustegelased
Eesti ühistegelased
Eesti venelased
Sündinud 1871
Surnud 1937